Härkila Pro Hunter Endure er en ekstremt slidstærk jagtjakke udviklet til krævende jagt og hårdt brug. Jakken er fremstillet i kraftigt AirTech™-kanvas med CORDURA®-forstærkninger på udsatte områder og er udstyret med en GORE-TEX®-membran, der gør den både vind- og vandtæt samtidig med, at den har en god åndbarhed. Jakken byder på masser af praktiske detaljer til jagten, herunder store frontlommer med drænhuller, quick load-stropper og patronholdere, fleeceforede håndvarmerlommer samt radiolomme på brystet. På ryggen findes en rummelig harelomme, mens en mindre ærmelomme indeholder et orange refleksarmbånd for øget synlighed. Den aftagelige hætte, justerbare manchetter samt regulering i talje og bund gør det muligt at tilpasse jakken efter vejr og aktivitet.